Λαγκαδάς

Ο Λαγκαδάς είναι κωμόπολη της Κεντρικής Μακεδονίας, έδρα του Δήμου Λαγκαδά της Περιφερειακής Ενότητας Θεσσαλονίκης. Έχει πληθυσμό 8.447 κατοίκους σύμφωνα με την απογραφή του 2021. Βρίσκεται στο κέντρο της κοιλάδας της Μυγδονίας, από όπου πέρασε ο Μέγας Αλέξανδρος για τις εκστρατείες του και ο Απόστολος Παύλος για την Θεσσαλονίκη και την Αθήνα.

 Πληροφορίες 

Ο Λαγκαδάς βρίσκεται βορειοανατολικά της Θεσσαλονίκης, σε απόσταση 20 χιλιομέτρων περίπου από το κέντρο της και σε υψόμετρο 130μ. περίπου. Το κλίμα είναι ηπειρωτικό. Σε κοντινή απόσταση βρίσκεται η λίμνη Κορώνεια ή Λαγκαδά και Αγίου Βασιλείου.

Οι κάτοικοι του Λαγκαδά συμμετείχαν στην επανάσταση του 1821, με γνωστότερο αγωνιστή τον Σταύρο Τζανή, που πήρε μέρος σε πολλές μάχες στη νότιο Ελλάδα. Συνέπεια ήταν η καταστροφή της κωμόπολης ως αντίποινα. Κατά το Μακεδονικό Αγώνα οι Λαγκαδιανοί προσέφεραν πολλά, με κυριότερο Μακεδονομάχο, τον οπλαρχηγό Χρήστο Δρεμλή.

Στην πόλη εγκαταστάθηκαν πολλές οικογένειες Μικρασιατών και Ανατολικοθρακών προσφύγων. Οι Θράκες πρόσφυγες από τις Σαράντα Εκκλησιές της Ανατολικής Θράκης έφεραν μαζί τους ως κειμήλιο την εικόνα της Παναγίας Βηματάρισσας, που χρονολογείται από τον 15ο αιώνα και σήμερα φυλάσσεται στον Ιερό Ναό Κοιμήσεως της Θεοτόκου του Λαγκαδά.

Το 2019 εγκαινιάστηκε στην είσοδο του Λαγκαδά, στο παλιό στρατόπεδο Μπαρέτη, το Πάρκο Περιβαλλοντικής Εκπαίδευσης και Ανταποδοτικής Ανακύκλωσης, το οποίο αποτελεί έναν Πολυχώρο Ανταποδοτικής Ανακύκλωσης, και περιλαμβάνει Εργαστήρι Περιβαλλοντικής Εκπαίδευσης, εργαστήρι Καλλιτεχνικής Περιβαλλοντικής Εκπαίδευσης, χώρο Περιβαλλοντικών Παιχνιδιών, οικολογικούς λαχανόκηπους, εργαστήριο επεξεργασίας τροφών και σιντριβάνι με μουσική.

Ο Λαγκαδάς είναι γνωστός για τα Αναστενάρια, το οποίο αποτελεί έθιμο που έφεραν οι Έλληνες Θρακιώτες από την Ανατολική Θράκη.

 Αξιοθέατα 
Τα κονάκια των Αναστενάρηδων, έθιμο που τελείται 21-23 Μαϊου στην πόλη του Λαγκαδα

Αυτή η ημερομηνία είναι η πιο γνωστή. Τα Αναστενάρια γίνονται και στις 20 Ιανουαρίου και 27 Ιουλίου. 
Το λαογραφικό μουσείο της Μητροπόλεως Λαγκαδά, Λητής και Ρεντίνης.
Το βυζαντινό μουσείο Φάρος εκκλησιαστικής παράδοσης.
Το ποτάμι νοτιοδυτικά της κωμόπολης.
Η κεντρική πλατεία.
Το Μπίλλιο Πολιτιστικό Κέντρο στην είσοδο της κωμόπολης.
Τα Λουτρά Λαγκαδά στην νοτιοανατολική έξοδο, κοντά στην λίμνη Κορώνεια.
Το πάρκο περιβαλλοντικής εκπαίδευσης και ανακύκλωσης στην είσοδο της κωμόπολης.
Οι εκκλησίες, τα παρεκκλήσια και ο Ιερός Μητροπολιτικός Ναός της Αγίας Παρασκευής.
Η κεντρική εκκλησία του Αγίου Παντελεήμονα στον οικισμό «Παπακυριαζή».

Κλίμα
Ο Λαγκαδάς έχει ηπειρωτικό κλίμα με μεγάλο θερμοκρασιακό εύρος μεταξύ χειμώνα και καλοκαίρι. Στις 3 Αυγούστου 2021 ο μετεωρολογικός σταθμός του Εθνικού Αστεροσκοπείου Αθηνών σημείωσε 47,1 °C.https://meteosearch.meteo.gr/data/list-station-files720.cfm

Το θερμοκρασιακό εύρος της περιοχής είναι αρκετά μεγαλύτερο της γειτονικής πόλης της Θεσσαλονίκης, λόγω του ηπειρωτικού κλίματος και της μεγάλης απόστασης από τη θάλασσα. Έτσι παρατηρούνται πολύ ακραίες μέγιστες τιμές το καλοκαίρι και επίσης πολύ ακραίες ελάχιστες τιμές τον χειμώνα.

Πληθυσμός
Η ιστορική εξέλιξη του πληθυσμού του Λαγκαδά έχει ως εξής:http://dlib.statistics.gr/portal/page/portal/ESYE/categoryyears?p_cat=10007862&p_topic=10007862
 ΑπογραφήΠληθυσμός19405.85919517.66019616.75219716.70819817.58919916.28020017.25920117.76420218.447

 Αξιόλογοι Λαγκαδιανοί 

 Σταύρος Τζανής, αγωνιστής της Επανάστασης του 1821
 Μιχαήλ Βοσνακίδης, Μακεδονομάχος 
 Χρήστος Δρεμλής, Μακεδονομάχος οπλαρχηγός
Γεώργιος Σαραντόπουλος, Μακεδονομάχος 
Δημήτριος Λίγδας, Μακεδονομάχος 
Δημήτριος Κωνσταντίλας, Μακεδονομάχος 
Πασχάλης Ράμναλης, Μακεδονομάχος 
Δημήτριος Καζαντζής, Μακεδονομάχος 
Γεώργιος Τσιοπάνης ή Κωστούσης, Μακεδονομάχος 
Σταμάτης Καραγεωργίου, Μακεδονομάχος 
Ηλίας Ηλιάδης, Μακεδονομάχος 
Αλέξανδρος Ηλιάδης, Μακεδονομάχος 
Απόστολος Γεωργακούδης ή Γιαννακούδης, Μακεδονομάχος 
Γεώργιος Μερόβαλης, Μακεδονομάχος 
Δήμος Δήμου, Μακεδονομάχος 
Μιχαήλ Βοσνακίδης, Μακεδονομάχος 
Αστέριος Οικονόμου, Μακεδονομάχος 
Σωτήριος Μπαϊρακτάρης, Μακεδονομάχος Η Επαρχία Λαγκαδά στον Μακεδονικό Αγώνα, lagadas24.gr
Δημήτρης Χατζηχρήστος, πρόεδρος ερασιτεχνικής ΑΕΚ, ιδρυτής Original

 Αριθμητικά δεδομένα 

Διάφορες πληροφορίες αποστάσεων είναι οι εξής:
 Αποστάσεις από γειτονικά χωριά 
 Χωριά  Νομός χλμ. Ηράκλειο  Νομός Θεσσαλονίκης  3  Περιβολάκι  Νομός Θεσσαλονίκης  4  Χρυσαυγή  Νομός Θεσσαλονίκης  3   Λουτρά Λαγκαδά  Νομός Θεσσαλονίκης  3   Καβαλλάρι Νομός Θεσσαλονίκης  6 Λαγυνά Νομός Θεσσαλονίκης  7 Άγιος Βασίλειος Νομός Θεσσαλονίκης 14 Κολχικό Νομός Θεσσαλονίκης 6

 Αποστάσεις αστικών κέντρων 
 Πόλεις χλμ. Θεσσαλονίκη 21  Λάρισα 172  Καβάλα 149  Αθήνα 521  Κιλκίς 40  Κατερίνη 89

 Γειτονικές περιοχές 

 Συγκοινωνία 
Βόρεια του Λαγκαδά διέρχεται η Εγνατία Οδός (κόμβος 24) συνδέοντας τον με την Θεσσαλονίκη. Ο Λαγκαδάς συνδέεται με την Θεσσαλονίκη με την γραμμή 83 του ΟΑΣΘ, καθώς επίσης και με την γραμμή 91 για όλα τα γύρω γειτονικά χωριά.

Επιπλέον, με την γραμμή των ΚΤΕΛ με ονομασία "Λαγκαδάς - Ρεντίνα" για τα χωριά άνω των λιμνών.
+Κατάλογος Γραμμών ΛαγκαδάΓραμμήΔρομολόγιοΠληροφορίεςΑρ.Παρ/αγηΑφετηρίαΤέρμαΣτάσειςΩράριοΣυχνότηταΑνάδοχος83 -ΛαγκαδάςΘεσσαλονίκη2005:30-22:2015-30'ΚΤΕΛ Θεσσαλονίκης Α.Ε.ΑΑνάληψη - ΛαγκαδάςΘεσσαλονίκη4505:40 -ΒΛαγκαδάς - ΛαγυνάΘεσσαλονίκη4006:20-23:00~1 ώραΜΘεσσαλονίκηΛαγκαδάς - Λουτρά3508:15-19:402-4 ώρεςΝΣταυρούποληΟικισμός Παπακυριαζή4007:15-20:55~2 ώρεςTΛαγκαδάς (μέσω ΙΕΚ)Θεσσαλονίκη -07:20-13:22~6 ώρεςXΧρυσαυγή - ΛαγκαδάςΘεσσαλονίκη3105:35 -85ΗΛαγκαδάςΕυαγγελίστρια5010:55-14:403.5 ώρεςΚΤΕΛ Θεσσαλονίκης Α.Ε.91ΑΛαγκαδάςΑνάληψη3405:20-21:40~1 ώραΚΤΕΛ Θεσσαλονίκης Α.Ε.ΒΛαγκαδάςΑνάληψη (Σχολικό) -ΕΛαγκαδάςΚριθιά2807:35-19:55ΗΛαγκαδάς - ΗράκλειοΠεριβολάκι - Λαγυνά3306:00-22:00~1 ώραΚΛαγκαδάςΚαβαλάρι (κυκλική)2205:50-21:35~2 ώρεςΝΛαγκαδάςΟικισμός Παπακυριαζή913:45-21:15~4 ώρεςΤΛαγκαδάςΛαγκαδίκια5306:50-19:50~3-4 ώρεςΧΛαγκαδάςΧρυσαυγή1106:10-22:05~50'
Ότι αναγράφετε σε πλάγια γραφή δεν έχει δρομολόγια επιστροφής.*

Παραπομπές

 Σημειώσεις 


Κατηγορία:Κωμοπόλεις της περιφερειακής ενότητας Θεσσαλονίκης
Κατηγορία:Δήμος Λαγκαδά
Λαγκαδας
Κατηγορία:Λουτροπόλεις της Ελλάδας